**Poezioarǎ de toamnǎ**

*Val*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O boabǎ de Tǎmâioasǎ

Şi un bob de Otonel,

Ea, şi mândrǎ, şi voioasǎ,

El “Muscat”, aşa niţel,

Jos la cramǎ se-ntâlnirǎ

Lângǎ teascul nesǎtul,

Cicǎtelea auzirǎ

Cǎ nu ar fi must destul:

“Dacǎ anu-i secetos”,

Zise badea Otonel,

“Mustul iese şi el gros,

Deasemeni puţintel”

Da’ şi lelea Tǎmâioasǎ :

“De e ploaie multǎ-n varǎ,

Iese lungǎ şi-aia Grasǎ

De Cotnari, ca apa chioarǎ!”

“Asta nu cred cǎ se poate!”

Supǎrat nea’ Zingfandel,

“Viile sunt pline toate,

Sǎ n-avem noi tulburel?!”

Sare friptǎ: Ce e oare?!

Şi pastrama pe grǎtar,

“Iatǎ vine,-n graba mare

De la vie, un plin car !”

Mai cu foc scripca bǎtrânǎ

Se aude peste vii,

Tot prinzând cu a ei mânǎ

Roatǎ-n horǎ flori de ii,

Mustul e pe sǎturate,

Sǎ mai tragem înc-o turǎ….

Mǎ opresc aicea, frate,

Cǎ îmi vine apǎ-n gurǎ!

Valeriu Cercel